ཚོགས་ཐོག་ནས་བསྟན་དོན།གཞི་རྩའི་སྤྱི་པའི་ཞབས་ཞུའི་དོ་མཉམ་ཅན་ལ་ཡར་སྐུལ་གཏོང་བ་གཙོ་བོར་བཟུང་སྟེ་གཙོ་བོ་དམངས་ཀྱི་འཚོ་བ་ལེགས་བཅོས་བྱེད་དགོས།དཔལ་འབྱོར་འཕེལ་རྒྱས་ཀྱི་གཞི་རྩའི་དམིགས་ཡུལ་ནི་རིགས་སོ་སོའི་མང་ཚོགས་ཀྱིས་འཚོ་བ་སྐྱིད་པོ་རོལ་དུ་འཇུག་རྒྱུ་དེ་ཡིན།འཕེལ་རྒྱས་དམ་འཛིན་ལྷོད་མེད་བྱེད་པ་དང་དཔལ་འབྱོར་སྤྱི་གྲངས་རྒྱ་བསྐྱེད་དེ།དམངས་ཀྱི་འཚོ་བ་ལེགས་བཅོས་བྱེད་པར་བརྟན་བརླིང་གི་རྨང་གཞི་འདོན་སྤྲོད་བྱེད་པ་དང་།ཤུགས་ཆེན་པོས་གཞི་རྩའི་སྤྱི་པའི་ཞབས་ཞུའི་དོ་མཉམ་ཅན་ལ་ཡར་སྐུལ་དང་སྤྱི་ཚོགས་ཀྱི་འདྲ་མཉམ་ལ་ཡར་སྐུལ་བྱེད་དགོས།སློབ་གསོའི་དངུལ་གཏོང་དེ་གཙོ་བོ་མི་རིགས་ས་ཁུལ་དང་མཐའ་མཚམས་ས་ཁུལ་དུ་ཕྱོགས་དགོས་པ་དང་།མི་རིགས་ས་ཁུལ་གྱི་འོས་འགན་སློབ་གསོའི་སློབ་གྲྭའི་ཚད་གཞི་ཅན་དང་བཅའ་སྡོད་ལམ་ལུགས་ཀྱི་སློབ་གྲྭའི་འཛུགས་སྐྲུན་ཇེ་མགྱོགས་སུ་བཏང་སྟེ།གླ་རིན་མི་དགོས་པའི་འབྲིང་རིམ་ལས་རིགས་སློབ་གསོ་ལག་བསྟར་དང་མི་རིགས་ས་ཁུལ་གྱི་མཐོ་རིམ་སློབ་གསོ་བཟང་པོར་བསྒྲུབས་ཤིང་སྐད་གཉིས་སློབ་གསོ་བཟང་པོར་བསྒྲུབ་དགོས།སྨན་བཅོས་འཕྲོད་བསྟེན་ཆ་རྐྱེན་ལེགས་བཅོས་བྱས་ཏེ་གཞི་རིམ་གྱི་སྨན་བཅོས་འཕྲོད་བསྟེན་གྱི་ཤེས་ལྡན་མི་སྣའི་འཛུགས་སྐྲུན་ལ་ཤུགས་སྣོན་བྱེད་དགོས།སྔར་ལས་ལྷག་པའི་སྒོ་ནས་ཁ་གཏད་རོགས་སྐྱོར་ལ་ཤུགས་སྣོན་པ་དང་།དམངས་འཚོ་ལེགས་བཅོས་བྱེད་པ་དེ་གཙོར་བཟུང་སྟེ།རོགས་སྐྱོར་མ་དངུལ་དེ་གཙོ་བོ་དམངས་འཚོ་དང་གཞི་རིམ་ལ་བཀོལ་དགོས་ཟེར།